Diari Oficial de la Generalitat Valenciana


Sumari del DOGV 4382, del 20-11-2002 (2002/12629)

Informació pública de les bases de la convocatòria per a la provisió de dos places d'administratiu pel sistema de concurs oposició per promoció interna.
--------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/12970


Data del document
:   15-11-2002

Organisme emissor
:   Ajuntament de Puig

Tipus de document
:   Convocatòria

Descriptors 

:   * administració local
    * concurs administratiu
    * professió administrativa

Informació pública de les bases de la convocatòria per a la provisió de dos places d'administratiu pel sistema de concurs oposició per promoció interna. [2002/M12705]
  
Bases que regiran les proves selectives per a la provisió de dos places d'administratiu pel sistema de concurs oposició per promoció interna.
  
Primera. Objecte
  
L'objecte de la present convocatòria és la provisió de dos places, pel sistema de concurs oposició mitjançant promoció interna, d'administratiu de l'administració general, vacant en la plantilla de funcionaris d'este Ajuntament, i inclosa en l'oferta d'ocupació pública per a l'exercici de 2002. enquadrada en el grup C de l'escala de l'administració general, subescala administrativa.
  
Les places convocades estan dotades amb el sou corresponent al grup C, dos pagues extraordinàries, triennis i la resta de retribucions complementàries que corresponguen d'acord amb la legislació vigent i acords municipals.
  
Segona. Requisits dels aspirants
  
Per participar en el procés selectiu, els aspirants hauran de reunir els següents requisits:
  
a) Ser funcionari de carrera d'este Ajuntament, ocupant plaça de plantilla enquadrada en el grup D.
  
b) Haver estat, almenys dos anys, com a funcionari de carrera en la categoria d'auxiliar administratiu.
  
c) Trobar-se en situació de servici actiu.
  
d) Estar en possessió del títol de Batxiller, Formació Professional de segon grau o equivalent, o una antiguitat de 10 anys en el grup D, o de cinc anys i la superació d'un curs específic de formació, de conformitat amb el que establix la disposició addicional huitena del Text Refós de la Llei de la Funció Pública Valenciana.
  
Tots els requisits exigits en la present base, hauran de complir-se en l'últim dia del termini de presentació d'instàncies i mantindre's durant tot el procés selectiu. En este sentit, es podran efectuar les comprovacions oportunes fins a arribar a la presa de possessió.
  
Tercera. Presentació d'instàncies
  
Els qui desitgen prendre part en el concurs oposició ho sol·licitaran a través d'una instància dirigida a la presidenta de la corporació, en què hauran de manifestar que reunixen totes i cada una de les condicions o requisits exigits en la base segona, referits a la data en què acaba el termini de presentació d'instàncies i que es comprometen a prestar el preceptiu jurament o promesa.
  
Les instàncies s'acompanyaran de justificant acreditatiu d'haver ingressat en la tresoreria municipal la quantitat de 24 euros, en concepte de drets d'examen. Estaran exempts del pagament de la taxa les persones amb discapacitat igual o superior al 33%, havent d'acreditar este fet igualment, mitjançant documents justificatius que s'acompanyaran a la sol·licitud, degudament compulsats.
  
També s'acompanyarà a la instància, la documentació acreditativa dels mèrits al·legats pels aspirants en sobre tancat. No es tindrà en compte cap mèrit que no s'acredite en el moment de la presentació de les instàncies.
  
Es presentaran dins del termini de 20 dies naturals, comptats a partir del següent al de la publicació de l'extracte de la convocatòria en el Boletín Oficial del Estado, en el Registre General de l'Ajuntament, o en la forma que determine l'article 38 de la Llei 30/1992 de Règim Jurídic de les Administracions Públiques i del Procediment Administratiu Comú.
  
Quarta. Admissió dels aspirants
  
Expirat el termini de presentació d'instàncies, la presidència de la corporació farà pública la llista provisional d'aspirants admesos i excloses en el Butlletí Oficial de la Província de València i al tauler d'edictes de la corporació.
  
Contra esta resolució es podrà presentar reclamació en el termini de 10 dies hàbils, comptats a partir del dia següent al de la seua publicació en el Butlletí oficial de la Província de València. Si es presentaren reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.
  
En la resolució per la qual s'aproven les llistes, es determinarà el lloc, la data i l'hora de la celebració de la fase de concurs, així com de l'exercici de l'oposició.
  
Cinquena. Tribunal qualificador
  
1. El tribunal qualificador estarà integrat pels següents membres, tots ells amb veu i vot:
  
- Presidenta: l'alcaldessa presidenta de l'Ajuntament o regidor/a en qui delegue.
  
- Secretari: el de la corporació o funcionari/ària en qui delegue, qui donarà fe de l'acte.
  
Vocals:
  
- Un representant designat per la Direcció General de la Generalitat Valenciana competent en matèria d'administració local.
  
- Un funcionari designat per la presidenta de la corporació d'igual o superior titulació de l'exigida en la present base.
  
- Dos representants dels treballadors designats per la Junta de Personal de l'ajuntament corresponent, o, de no existir, pels delegats de Personal, i en absència d'estos, per les organitzacions sindicals més representatives en l'Ajuntament, i si no n'hi ha, per les organitzacions sindicals més representatives en l'àmbit de la Comunitat Valenciana.
  
- Tres regidors/res de la corporació municipal.
  
2. La composició del tribunal inclourà la dels respectius suplents.
  
3. La corporació sol·licitarà dels òrgans corresponents, la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.
  
4. Els vocals del tribunal posseiran igual o superior titulació acadèmica que l'exigida per als llocs de treball oferits.
  
5. El tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
6. Els membres del tribunal podran abstindre's o ser recusats, quan concórreguen les causes previstes legalment per a això.
  
7. A tots els efectes, el tribunal tindrà la categoria segona, tant respecte de les assistències dels membres del tribunal com dels seus assessors i col·laboradors.
  
La designació dels membres del tribunal serà predominantment tècnica i es farà pública en el Butlletí Oficial de la Província de València i al tauler d'anuncis de la corporació.
  
El tribunal estarà facultat per a resoldre qualsevol dubte o incidència que poguera sorgir durant la celebració de les proves selectives i adoptar els acords necessaris per al bon orde d'estes.
  
Sisena. Publicitat, començament i desenvolupament de les proves
  
Les presents bases de la convocatòria per a la provisió dels llocs vacants, es publicaran en el Butlletí Oficial de la Província de València corresponent i en el Diari Oficial de la Generalitat Valenciana i el seu extracte en el Boletín Oficial del Estado, en els termes establits en la legislació de règim local.
  
Tots els anuncis de tràmit posteriors es publicaran en el Butlletí Oficial de la Província de València i al tauler d'edictes de l'Ajuntament, computant-se els terminis a partir de la respectiva inserció en el Butlletí Oficial de la Província de València.
  
Els aspirants seran convocats en crida única, excepte casos de força major, degudament justificats i apreciats lliurement pel tribunal. La no-presentació d'un aspirant en el moment de ser cridat a la prova obligatòria, determinarà automàticament l'anul·lació del seu dret a participar en el procés selectiu, per la qual cosa quedarà exclòs d'este.
  
El tribunal podrà demanar als aspirants, en qualsevol moment, que acrediten la seua identitat, per la qual cosa hauran d'anar proveïts del DNI.
  
El començament del primer exercici s'anunciarà en el Butlletí Oficial de la Província de València amb 15 dies d'antelació com a mínim, i expressant en l'anunci el dia, l'hora i el lloc en què haurà de tindre lloc.
  
Setena. Sistema de selecció
  
El procediment de selecció constarà de les següents fases:
  
A) Oposició.
  
B) Concurs.
  
A) L'oposició constarà d'un exercici obligatori i eliminatori, que consistirà en el desenvolupament de dos temes extrets a l'atzar inclosos en l'annex I durant el període de dos hores, valorant-se pel tribunal el conjunt dels dos temes amb una puntuació del 0 al 10, havent aconseguir un mínim de 5 punts.
  
B) Fase del concurs. Els aspirants que hagen superat l'exercici obligatori de l'oposició passaran a la fase del concurs.
  
Els mèrits al·legats i degudament justificats pels aspirants al concurso oposició, a valorar pel tribunal, són els que a continuació s'esmenten, amb la puntuació que s'indica, tenint-se en compte només aquells contrets per l'aspirant fins al dia en què finalitze el termini de presentació d'instàncies.
  
a) Servicis prestats.
  
Es valoraran els servicis prestats com a funcionaris de carrera o interins, amb 0,5 punts per any.
  
b) Cursos.
  
Els cursos de formació es valoraran:
  
- De 100 o més hores: 2 punts.
  
- De 75 o més hores: 1,50 punts
  
- De 50 o més hores: 1,00 punts.
  
- Fins a 50 hores: 0,20 punts.
  
c) Valencià.
  
El coneixement del valencià es puntuarà, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb la següent escala:
  
- Coneixement oral: 0,75 punts.
  
- Grau elemental: 1,00 punts.
  
- Grau mitjà: 2,00 punts.
  
- Grau superior. 3,00 punts.
  
Es puntuarà exclusivament el nivell més alt obtingut pel concursant.
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats pel seu ordre de puntuació total, computada segons el que establix la base huitena.
  
Huitena. Qualificació definitiva
  
La qualificació definitiva de cada aspirant s'obtindrà de la suma de la puntuació obtinguda en l'exercici de la fase d'oposició a què s'addicionarà la puntuació obtinguda en la fase de concurs.
  
Novena. Relació d'aprovats i proposta de nomenament
  
Finalitzada la qualificació, el tribunal publicarà al tauler d'anuncis de l'Ajuntament, la relació d'aprovats per ordre de puntuació, no podent sobrepassar esta el nombre de places convocades.
  
Deu. Impugnació
  
La convocatòria i les seues bases, i tots els actes administratius que es deriven d'ella i de les actuacions del tribunal, podran ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Puig, 15 de novembre de 2002.- L'alcaldessa: Mª Alfonsa Vázquez Sosa.
  
ANNEX I
  
Temari.
  
Tema 1. La Constitució espanyola de 1978. Principis bàsics. La reforma de la Constitució.
  
Tema 2. Drets i deures fonamentals dels espanyols.
  
Tema 3. El municipi.
  
Tema 4. Òrgans col·legiats i unipersonals de govern.
  
Tema 5. La potestat reglamentària dels municipis. Classes de reglaments i ordenances.
  
Tema 6. La responsabilitat dels funcionaris. El règim disciplinari.
  
Tema 7. El procediment administratiu. Fases del procediment.
  
Tema 8. L'administració pública. Principis d'actuació.
  
Tema 9. L'organització política de l'estat espanyol. Organització territorial de l'estat. La Corona.